钦定古今图书集成/明伦汇编/宫闱典/第101卷 > 退让
## 钦定古今图书集成/明伦汇编/宫闱典/第101卷 > 退让

夫居宠思危，受爵能让，斯贤达之令范也。矧夫席国
姻之势，处外戚之重崇高疾颠之可畏，骄侈自至而
不期。盖福者祸之所伏，盈者人之所恶，既物禁乎！泰
盛，道实在于若冲。乃有内怀㧑抑，外忘满假，安和而
不竞，抑损而自持。耽近耆德，推避殊宠，恳辞政柄，愿
还封邑。称疾而引退，抗疏以致诚。征前训以极其敷
喻，披至心以祈于哀恻。斯固“保《元元》”止足之戒，遵《柏
翳》谦益之论。贵而能降，满而不溢者乎。